Diari Oficial de la Generalitat Valenciana


Sumari del DOGV 8220, del 25-01-2018 (2017/11220)

Notificació de la interlocutòria dictada en el rotlle d'apel·lació número 807/2017.
-----------------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11226


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 807/2017. [2017/11464]  
La Secció Sisena de l??Audiència Provincial de València ha dictat en el rotlle d'apel·lació número 807/2017 la resolució amb l'encapçalament i part dispositiva de la qual són com segueixen:  
  
«Poder judicial  
Audiència Provincial de València  
Secció Sisena  
Rotlle número 807/2017  
Interlocutòria número 458  
  
President  
Vicente Ortega Llorca  
Magistrada  
María Mestre Ramos  
Magistrat  
José Francisco Lara Romero  
  
València, 19 de desembre de 2017  
  
La Secció Sisena de l'Audiència Provincial de València, integrada pels senyors i la senyora del marge, ha vist aquest recurs d'apel·lació, interposat contra la interlocutòria de 30 de novembre de 2016, recaigut en el judici d'oposició a l'execució hipotecària número 1522/2012, del Jutjat de Primera Instància número 19 de València.  
  
Han sigut part en el recurs, com a apel·lants, l'executada demandant d'oposició Emilia Roldán Escriche, representada per la procuradora Estrela Vilas Loredo i defesa per l'advocada Teresa Olmedo Butler, i com a apel·lades, l'executant demandada d'oposició Banc de Sabadell, SA, representada per la procuradora Teresa Villaescusa Soler i defesa per l'advocat Rafael Martí Maiques, i la coexecutada Isabel Escriche Ponce, que no ha comparegut davant d'aquest tribunal.  
 Vicente Ortega Llorca, com a ponent, expressa el parer del tribunal.  
  
  
Part dispositiva  
Estimem el recurs interposat per Emilia Roldán Escriche.  
Revoquem la interlocutòria apel·lada, i en el seu lloc:  
Declarem nul·la de ple dret l'estipulació sisena bis del contracte de préstec hipotecari celebrat el día10 de novembre de 2006, per Emilia Roldán Escriche i Isabel Escriche Ponce amb la Caixa d'Estalvis del Mediterrani (hui Banc Sabadell, SA), davant del notari de València Ramón Pascual Maiques, número 2.269 del seu protocol.  
Deixem sense efecte l'execució despatxada per interlocutòria de 18 d'octubre de 2012, i totes les mesures que, com a conseqüència, van ser adoptades.  
Declarem el sobreseïment d'aquest judici executiu.  
Imposem a Banc Sabadell, SA, les costes causades en la primera instància.  
No fem expressa imposició de les costes causades en aquesta alçada.  
Aquesta interlocutòria és ferma.  
Quan corresponga, torneu al Jutjat de procedència les actuacions originals, amb una certificació d'aqu'esta resolució perquè s'execute i es complisca.  
Així ho pronunciem, manem i firmem.»  
  
Perquè es publique en el Diari Oficial de la Generalitat Valenciana, a fi de notificar la part que no ha comparegut, demandada i apel·lada, Isabel Escriche Ponce.  
  
València, 19 de desembre de 2017.- La lletrada de l'Administració de justícia: Inmaculada C. Ripollés Martínez.